**О Б Щ И Н А У Г Ъ Р Ч И Н**

гр. Угърчин, п.к.5580, пл. „Свобода” №1, тел: 06931/21-21, факс: 06931/ 20-14, е-mail: obshtina@ugarchin.com

**З А П О В Е Д**

**№ 1476**

**гр. Угърчин, 28.11.2016г.**

На основание чл.44, ал.2 ЗМСМА, чл.87 от Наредбата за реда за придобиване, управление и разпореждане с общинско имущество на Община Угърчин (приета с Решение №125/31.05.2016г. на Общински съвет - Угърчин), чл.60, ал.1 АПК, Протокол от 28.11.2016г. от проведен търг с тайно наддаване, на комисия, назначена със Заповед № 1467/28.11.2016г. на Кмета на Община Угърчин,

**О П Р Е Д Е Л Я М:**

**1.** Участник **„Норд Ве“ ООД,** ЕИК …………., седалище и адрес на управление: гр. София 1616, р-н Витоша, ул. „Панорамен път“ №38А, с управител Ангел Манолов и Красимир Киров (начин на представляване – заедно и поотделно), за спечелил публично оповестен търг с тайно наддаване за отдаване под наем на общинска земеделска земя – **имот №43325.1.11**, в землището на с. Лесидрен, местност „Дъбравата“, с начин на трайно ползване: овощна градина, с площ от 42,479 дка /42 479 кв.м/, (съгласно скица №15-532537-31.10.2016г., изд. от СГКК - Ловеч), актуван с АЧОС №2093/09.11.2016г. /предходен АЧОС №1376/12.12.2012г./, за срок от 10 стопански години – от 2016/2017г. до 2025/2026г. включително, **с предложена най-висока цена 42,20 лв./дка /четиридесет и два лева и двадесет стотинки на декар/.**

**Годишната наемна цена, в размер на 1792,61 лв. /хиляда седемстотин деветдесет и два лева и шестдесет и една стотинки/ за първата стопанска година - 2016/2017г. следва да се внесе при сключване на договора,** на касата в общината или по банков път по следната банкова сметка: IBAN: BG98STSA93008413229500, BIC: STSABGSF, код за вид плащане: 444200, Банка ДСК ЕАД, банков офис – Угърчин.

**2.** Класиран на второ място: участник **„АКВАФОНС“ ЕООД,** ЕИК …………, седалище и адрес на управление: гр. Априлци 5641, ул. „Русалийски проход“ №6, с управител Васил Владимиров, с предложена цена: 42,00 **лв./дка /четиридесет и два лева/ на декар.**

**3.** На основание чл.60, ал.1, предл. четвърто АПК, допускам предварително изпълнение на настоящата заповед, поради следните съображения:

Съобразно т.1 от Заповед №1414/09.11.2016г. на Кмета на Община Угърчин и т.1.2 от част І, раздел 3 на тръжната документация, имотът се отдава под наем и договорите със спечелилите участници, в резултат на проведения търг се сключват за срок от 10 стопански години, първата от които е 2016/2017г. Поради факта, че към настоящия момент стопанската година е вече започнала (от 01.10.2016г.), изчакването на 14-дневния срок за влизане в сила на настоящата заповед, след който лицето, спечелило търга може да се яви да сключи договор с Община Угърчин, би довело до забавяне същото да влезе в реално владение на имота и да упражнява правата си по договора за наем от началото на стопанската година. Поради което, считам че е налице хипотезата, предвидена в чл.60, ал.1, предл. четвърто АПК, а именно – допускане на предварително изпълнение на настоящата заповед, когато ако от закъснението на изпълнението може да последва значителна или трудно поправима вреда. В случая такава би била налице за лицето, спечелило търга. От предварителното й изпълнение не биха били накърнени интересите на трети лица, тъй като по отношение на имота, обект на настоящата заповед, има класиран участник на второ място и в случай, че спечелилият не се яви за сключване на договор в срока, предвиден в чл.88 НРПУРОИОУ, за сключване на договора ще бъде поканен вторият класиран участник.

Заповедта да се връчи на участниците в търга, като същата подлежи на обжалване в 14-дневен срок от връчването й, по реда на АПК.

Настоящата заповед, да се постави на информационното табло в сградата на общинска администрация и да се публикува на интернет страницата на общината.

**СТАНИМИР ПЕТКОВ …../п/……**

**Кмет на Община Угърчин**